

**Newsletter**

**február 2023**

Vážení rodičia, študenti,

napriek tomu, že mesiac február je o pár dní kratší ako ostatné mesiace a pracovné školské dni nám ešte skrátili aj jarné prázdniny, prežili sme v tomto mesiaci mnoho aktivít.

**Februárové aktivity na škole...**

* 6. 2. 2023 naša škola organizovala súťaž [*Finančná gramotnosť*](https://m.facebook.com/story.php?story_fbid=pfbid028BR1EroRjSwLPJQsDGkKZrWysJSDiApH5FFQDLk944f8nPTazpLnwstomN8pnTCSl&id=100064071333824), ktorej sa zúčastnili žiaci 8. a 9. ročníkov prihlásených základných škôl. Z 25 súťažiacich mali desiati správne a presne vyriešené príklady. Všetkým súťažiacim prajeme úspechy vo svete financií.
* 7. 2. 2023 prebiehal na našej škole [*DOD*](https://m.facebook.com/story.php?story_fbid=pfbid02Qw4Ecm3BbkzKThPXEbH69QLkW49iccfBstQ9fVH4F2XCVirdBG3xU7g9dujLcMzXl&id=100064071333824) pre budúcich záujemcov o štúdium. Žiaci so svojimi rodičmi sa oboznámili s formami výučby, so študijnými programami, učebnými osnovami, materiálmi, ktoré sa používajú na hodinách, ako aj s možnosťami uplatnenia sa po štúdiu a pod. Veríme, že mnohí z nich v septembri zasadnú do našich školských lavíc.



* 14. február sa niesol v duchu lásky – tradičný [Valentine’s Day](https://m.facebook.com/story.php?story_fbid=pfbid0QxaySpWC2YWxvAE1HJhFLgHhRmKx9KVzHJAC7VDPWLGkCtodQRAnuXSiF4gTQ16Hl&id=100064071333824) vyčaril mnohým študentom úsmev na tvári. Zaľúbenci, prípadne dobrí priatelia si vymenili svoje „lístočky“ plné láskavých slov, ktoré zahriali a potešili mnohé srdiečka.
* 16. 2. 2023 sa študenti 1. ročníka v spolupráci s Univerzitou Alexandra Dubčeka zúčastnili prednášky o kyberšikane. Prednáška bola doplnená praktickými úlohami a príkladmi a veríme, že povedané slová padli na úrodnú pôdu.
* V tomto mesiaci si naši maturanti vyskúšali aj „Maturitu na nečisto“ z ANJ aj SJL. Termín písomnej časti maturitnej skúšky sa blíži a študenti robia všetko možné aj nemožné, aby ešte doplnili svoje vedomosti v najväčšom možnom rozsahu.
* Naďalej prebiehajú školské, okresné a krajské kolá olympiád
* **Olympiáda z FRJ -** úspešnou na krajskom kole bola Lenka Lukáčová zo IV. A-1, ktorá sa umiestnila na krásnom 3. mieste. [Tu](https://m.facebook.com/story.php?story_fbid=pfbid0irC5UNEvU5NnBUL11mbVa4Xp33C16FFrnu91hdUDuKo75r6SqkHNHuVJXM6btrngl&id=100064071333824)
* **Olympiáda ľudských práv –** na krajskom kole sa veľmi darilo Paule Rybanskej z V. A a svojimi znalosťami si zabezpečila postup do celoslovenského kola. [Tu](https://m.facebook.com/story.php?story_fbid=pfbid02EX1sm3EpdFXrrx4FZZvZ1NijLZ2AB5Jni3kf8ZBQQHNvPYiNvKz5mkZy6UgAWogAl&id=100064071333824)
* **Olympiáda z MAT** – v školskom kole boli najúspešnejší Daniel Mitana (II. IT) a Lara Urbanovský (III. A) a postupujú do krajského kola v kategórii B. [Tu](https://m.facebook.com/story.php?story_fbid=pfbid0k5WKswirXsdyzvvKvdqxxB4HkZhU4udVBsUPzZ2GED5T3y8Lyz6xxvXiEtnJWseBl&id=100064071333824)
* **Olympiáda z BIO** – v školskom kole boli viacerí úspešní riešitelia a do krajského kola v kategórii A postupujú Eliška Klčová (IV. A-1) a Michaela Masárová (III. A) a v kategórii B Veronika Šebíková (II. B) a Matej Horňák (II. IT). [Tu](https://m.facebook.com/story.php?story_fbid=pfbid0iewgUj9EgYo5htjW4xbgG9fFHp4tmNPGjHrM13FqJUffsy8KEwUycJNrTe6BuKkfl&id=100064071333824)
* **Olympiáda zo ŠPJ** – Zina Polick (II. B) bola úspešnou riešiteľkou na krajskom kole a získala 6. miesto.
* **Olympiáda z ANJ** – Rebecca Tunegová (III. A) sa na krajskom kole v kategórii 2C1 umiestnila na krásnom 4. mieste.

Všetkým zúčastneným a hlavne postupujúcim srdečne gratulujeme, ďakujeme im za reprezentáciu školy a držíme im palce v ďalších kolách.

* Vo februári začali aj sobotňajšie prípravné kurzy z matematiky pre záujemcov o IT odbor v školskom roku 2023/2024.

**Čo nás čaká v marci?**

* Jarné prázdniny (27. 2. 2023 - 3. 3. 2023)
* Exkurzia Bratislava - NR SR a Sereď - koncentračný tábor (6. 3. 2023)
* Písomné maturity zo SJL, ANJ a MAT - 4. a 5. ročník (14. – 16. 3. 2023)
* účelové cvičenia pre 1. a 2. ročník; divadelné predstavenia a environmentálna prednáška pre 3. ročník (14. – 15. 3. 2023)
* Lyžiarsky výcvik (19. - 24. 3. 2023)
* Testovanie T9 - 15 žiakov z 1. A a 10 žiakov z 1. B (22. 3. 2023)
* Medzinárodná súťaž: Matematický klokan pre prihlásených žiakov z 1. – 5. ročníka (27. 3. 2023)
* Bloková výučba pre 3. a 4. ročník bilingválneho odboru a všetky ročníky IT odboru (28. – 29. 3. 2023)
* Krajské kolo z olympiády kritického myslenia (28. 3. 2023)
* Prípravné kurzy pre záujemcov o štúdium – ANJ (od 11. 3. 2023) a ANJ (od 25. 3. 2023)
* Kariérna diagnostika CPPPaP pre 2. IT a 3. ročník bilingválneho odboru

Milí rodičia, podporte skvalitnenie výchovno-vzdelávacieho procesu detí tým, že sa rozhodnete vaše 2% zo zaplatených daní darovať práve nám. Bližšie informácie [tu](https://sgfuturum.edupage.org/news/?gtnid=1325#news-1325).

Ak máte záujem získavať ďalšie pravidelné informácie z každodenného života školy, sledujte náš profil Gymnázium FUTURUM Trenčín na Facebooku.

S pozdravom

Mgr. Martina Gužíková